ગુજરાતમાં વિધાનસભાની કુલ 182 બેઠકો છે જેમાંથી 6 ધારાસભ્યોએ રાજીનામાં આપ્યા એટલે 176 ધારાસભ્યો બચ્યા છે. હવે રાજ્યસભાની 3 બેઠક માટે ચૂંટણી યોજાવાની છે. એટલે કે રાજ્યસભાની 3 બેઠક અને 1 ઉમેરીએ એટલે 4 આવે હવે 176 ભાગ્યા 4 કરીએ એટલે 44 આવે અને તેમાં 1 ઉમેરીએ એટલે 45 જવાબ આવે. ગુજરાતમાં ભાજપ કે કોંગ્રેસને રાજ્યસભામાં જવા માટે 45 મતની જરૂર છે. ભાજપ પાસે હાલ 120 મત છે. જેથી 2 બેઠક પર તો ભાજપની જીત પાક્કી છે પરંતુ એક બેઠક માટે હજુ 15 મતની જરૂર છે. તો સામે કોંગ્રેસ પાસે હાલ 51 ધારાસભ્યો બચ્યા છે. જો 51 ધારાસભ્યો કોંગ્રેસ તરફી મત આપે તો અહેમદ પટેલ જીતી જાય, પરંતુ આગામી સમયમાં હજુ વધુ રાજીનામાં કોંગ્રેસમાંથી પડી શકે છે તેવા સમાચારો મળી રહ્યા છે. તેથી કોંગ્રેસ માટે કપરા ચઠાણ ચોક્કસ કહી શકાય.